PMIndiaData/PMIndiaSum huggingface dataset:
મંત્રીમંડળે ઇલેક્ટ્રોનિક સિગારેટના પ્રતિબંધનો વટહુકમ જાહેર કરવામાટે મંજૂરી આપી

દેશ માટે મહત્ત્વપૂર્ણ આરોગ્ય અને સ્વાસ્થ્ય સંબંધિત પહેલના ભાગરૂપે પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઇલેક્ટ્રોનિક સિગારેટ (નિર્માણ, ઉત્પાદન, આયાત, નિકાસ, પરિવહન, વેચાણ, વિતરણ, સંગ્રહ અને જાહેરાત) પર પ્રતિબંધ વટહુકમ, 2019ને જાહેર કરવા માટે મંજૂરી આપી દીધી છે. ઇલેક્ટ્રોનિક-સિગારેટ બેટરીથી સંચાલિત ઉપકરણ છે જે નિકોટિન ધરાવતા દ્રાવણને ગરમ કરીને એરોસોલ નામનું તત્વ પેદા કરે છે, જે જ્વલનશીલ સિગારેટમાં નશાકારક દ્રવ્ય છે. તેમાં ઇલેક્ટ્રોનિક નિકોટિન વિતરણ વ્યવસ્થા, બાળીને નહીં પરંતુ ગરમ કરીને વપરાતી પેદાશો, ઇ-હુક્કા અને તેના જેવા ઉપકરણોનો સમાવેશ થાય છે. આ નવીન પેદાશો દેખાવમાં આકર્ષક લાગે છે અને બહુવિધ સ્વાદમાં ઉપલબ્ધ છે. ઉપરાંત તેનો ઉપયોગ ઝડપથી વધી રહ્યો છે અને વિકસિત દેશોમાં ખાસ કરીને યુવાનો અને બાળકોમાં તેના કારણે રોગચાળાના પ્રમાણમાં વધારો થયો છે. અમલીકરણઃ વટહુકમ બહાર પડતાની સાથે જ ઇ-સિગારેટનું કોઇપણ પ્રકારનું નિર્માણ, ઉત્પાદન, આયાત, નિકાસ, પરિવહન, વેચાણ (ઓનલાઇન વેચાણ સહિત), વિતરણ અથવા જાહેરાત (ઓનલાઇન જાહેરાત સહિત) સજ્ઞાન (cognizable) ગુનો ગણાશે. આ ગુના માટે પ્રથમ વખત એક વર્ષ સુધીની કેદ અથવા રૂ.1 લાખ સુધીનો દંડ અથવા બન્ને અને ત્યારપછીના ગુના માટે ત્રણ વર્ષ સુધી કેદની સજા અને રૂ.5 લાખ સુધી દંડની જોગવાઇ કરવામાં આવી છે. ઇલેક્ટ્રોનિક સિગારેટનો સંગ્રહ છ મહિના સુધીની કેદ અથવા રૂ.50,000 સુધી દંડ અથવા બન્ને સાથે સજાપાત્ર ગણાશે. ઇ-સિગારેટના જથ્થાના વર્તમાન માલિકોએ વટહુકમના અમલીકરણની તારીખ બાદ સ્વયં પોતે જ તેની જાહેરાત કરવાની રહેશે અને આ જથ્થાને નજીકના પોલીસ સ્ટેશનમાં જમા કરાવવાનો રહેશે. આ વટહુકમ અંતર્ગત કાર્યવાહી કરવા માટે પોલીસ સબ-ઇન્સ્પેક્ટર દરજ્જાના અધિકારીની અધિકૃત અધિકારી તરીકે નિમણૂંક કરવામાં આવી છે. કેન્દ્ર અથવા રાજ્ય સરકારો વટહુકમની જોગવાઇઓને લાગુ કરવા માટે કોઇ સમાન દરજ્જાના અન્ય સમકક્ષ અધિકારીની પણ અધિકૃત અધિકારી તરીકે નિમણૂંક કરી શકે છે. મહત્ત્વપૂર્ણ પ્રભાવઃ ઇ-સિગારેટ પર પ્રતિબંધ મુકવાનો નિર્ણય લોકોને, ખાસ કરીને યુવાનો અને બાળકોને ઇ-સિગારેટ દ્વારા સર્જાતા વ્યસનના દુષ્પ્રભાવથી બચાવવામાં મદદ કરશે. વટહુકમનું અમલીકરણ તમાકુ નિયંત્રણ માટે સરકારના પ્રયત્નોને પૂરક બની રહેશે અને તમાકુના ઉપયોગમાં ઘટાડો કરવામાં અને તેની સાથે સંકળાયેલા આર્થિક અને રોગચાળાના બોજાને ઘટાડવા મદદ કરશે. પૃષ્ઠભૂમિકાઃ વર્તમાન નિર્ણય ઇ-સિગારેટ ઉપર પ્રતિબંધ મુકવા માટે વિચારણા કરવા તમામ રાજ્યોને 2018માં સરકાર દ્વારા જાહેર કરાયેલી સૂચનાને નજર સમક્ષ રાખીને લેવામાં આવ્યો છે. 16 રાજ્યો અને 1 કેન્દ્રશાસિત પ્રદેશે પહેલેથી જ તેમની ક્ષેત્રાધિકારમાં ઇ-સિગારેટ પર પ્રતિબંધ મુકી દીધો છે. નોંધપાત્ર છે કે, ભારતીય તબીબી સંશોધન પરિષદ (
પ્રધાનમંત્રીનું ફિજીમાં શ્રી સત્ય સાંઈ સંજીવની હોસ્પિટલના ઉદઘાટન પ્રસંગે સંબોધન

પ્રધાનમંત્રી શ્રી નરેન્દ્ર મોદીએ આજે ફિજીમાં શ્રી શ્રી સત્ય સાંઈ સંજીવની હોસ્પિટલના ઉદઘાટન પ્રસંગે વીડિયો સંદેશ દ્વારા સંબોધન કર્યું હતું. આ પ્રસંગે બોલતા, પ્રધાનમંત્રીએ ફિજીના પ્રધાનમંત્રીઅને ફિજીના લોકોનો હોસ્પિટલ માટે આભાર માન્યો હતો અને કહ્યું હતું કે હોસ્પિટલ એ બંને દેશો વચ્ચેના સંબંધોનું પ્રતીક છે, જે ભારત અને ફિજીની સહિયારી યાત્રાનો બીજો અધ્યાય છે. ચિલ્ડ્રન્સ હાર્ટ હોસ્પિટલ માત્ર ફિજીમાં જ નહીં પરંતુ સમગ્ર દક્ષિણ પેસિફિક પ્રદેશમાં તેની એક પ્રકારની હોસ્પિટલ છે. પ્રધાનમંત્રીએ કહ્યું હતું કે "જે પ્રદેશ માટે, જ્યાં હૃદય સંબંધિત રોગો મુખ્ય પડકાર છે, આ હોસ્પિટલ હજારો બાળકોને નવું જીવન આપવાનો માર્ગ બની રહેશે." તેમણે એ વાતનો પણ સંતોષ વ્યક્ત કર્યો હતો કે માત્ર બાળકોની વિશ્વ કક્ષાની સારવાર જ નહીં પરંતુ તમામ સર્જરીઓ વિનામૂલ્યે કરવામાં આવશે અને તે માટે તેમણે સાઈ પ્રેમ ફાઉન્ડેશન, ફિજી, ફિજી સરકાર અને શ્રી સત્ય સાંઈ સંજીવિની ચિલ્ડ્રન હાર્ટ હોસ્પિટલ ઓફ ઈન્ડિયાની પ્રશંસા કરી હતી. પ્રધાનમંત્રીએ બ્રહ્મલીન શ્રી સત્ય સાંઈ બાબાને નમન કર્યા જેમની માનવ સેવાનો છોડ એક વિશાળ વટવૃક્ષ બનીને સમગ્ર માનવતાની સેવા કરી રહ્યો છે. પ્રધાનમંત્રીએ યાદ કર્યું કે “શ્રી સત્ય સાઈ બાબાએ આધ્યાત્મિકતાને ધાર્મિક વિધિઓમાંથી મુક્ત કરી અને તેને લોકોના કલ્યાણ સાથે જોડી દીધી. શિક્ષણ, આરોગ્ય, ગરીબો અને વંચિતો માટેનું તેમનું કાર્ય આજે પણ આપણને પ્રેરણા આપે છે. શ્રી મોદીએ ગુજરાતના ભૂકંપ સમયે સાંઈ ભક્તોની સેવાઓને પણ યાદ કરી. પ્રધાનમંત્રીએકહ્યું કે "હું મારું સૌભાગ્ય માનું છું કે મને સત્ય સાંઈ બાબાના સતત આશીર્વાદ મળ્યા અને આજે પણ મેળવી રહ્યો છું." પ્રધાનમંત્રીએ કહ્યું કે ભારત ફિજી સંબંધનો સહિયારો વારસો માનવતાની સેવાની ભાવના પર આધારિત છે. ભારત આ મૂલ્યોના આધારે રોગચાળા દરમિયાન તેની જવાબદારીઓ પૂર્ણ કરી શકી છે કારણ કે અમે 150 દેશોને દવાઓ અને લગભગ 100 દેશોને અંદાજે 100 મિલિયન રસી આપી શ્કયા છીએ. ફિજીને આવા પ્રયાસોમાં હંમેશા પ્રાથમિકતા આપવામાં આવી છે, એમ તેમણે જણાવ્યું હતું. પ્રધાનમંત્રીએ બંને દેશો વચ્ચેના સંબંધોના ઊંડાણ પર ધ્યાન આપવાનું ચાલુ રાખ્યું. તેમણે કહ્યું કે વિશાળ મહાસાગર બંને દેશોને અલગ કરતો હોવા છતાં, આપણી સંસ્કૃતિએ આપણને જોડાયેલા રાખ્યા છે અને આપણા સંબંધો પરસ્પર આદર અને મજબૂત લોકોના સંબંધો પર આધારિત છે. તેમણે ફીજીના સામાજિક-આર્થિક વિકાસમાં યોગદાન આપવા માટે ભારતને તકો મળવાના વિશેષાધિકારનો સ્વીકાર કર્યો. પ્રધાનમંત્રી મોદીએ ફિજીના પ્રધાનમંત્રી ફ્રેન્ક બૈનીમારમાને આજે તેમના જન્મદિવસ પર શુભેચ્છા પાઠવી હતી અને આશા વ્યક્ત કરી હતી કે તેમના નેતૃત્વમાં બંને દેશો વચ્ચેના સંબંધો વધુ મજબૂત બનશે.
પ્રધાનમંત્રીશ્રીએ ભારતને 2023 આંતરરાષ્ટ્રીય ઓલિમ્પિક સમિતિ સત્ર માટે યજમાન તરીકે પસંદ કરવા બદલ ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ 2023 આંતરરાષ્ટ્રીય ઓલિમ્પિક સમિતિ સત્ર માટે ભારતને યજમાન તરીકે પસંદ કરવા બદલ ખુશી વ્યક્ત કરી છે. પ્રધાનમંત્રી કાર્યાલયે ટ્વિટ કર્યું; "એ નોંધવું આનંદકારક છે કે ભારતને 2023 આંતરરાષ્ટ્રીય ઓલિમ્પિક સમિતિના સત્રની યજમાની માટે પસંદ કરવામાં આવ્યું છે. મને વિશ્વાસ છે કે આ એક યાદગાર
લોકસભામાં મેટરનિટી લાભ સુધારણા કાયદો પસાર થતા પ્રધાનમંત્રીએ પ્રશંસા કરી

પ્રધાનમંત્રી શ્રી નરેન્દ્ર મોદીએ લોકસભામાં મેટરનિટી લાભ સુધારણા કાયદો પસાર થવાની પ્રશંસા કરી છે અને તેને મહિલા-સંચાલિત વિકાસના પ્રયાસોમાં નોંધપાત્ર સિદ્ધિ ગણાવી છે. પ્રધાનમંત્રીએ કહ્યું કે, “લોકસભામાં મેટરનિટી લાભ સુધારણા કાયદો મહિલા-સંચાલિત વિકાસ માટે અમારા પ્રયાસોમાં નોંધપાત્ર સિદ્ધિ છે. મેટરનિટી લાભ સુધારણાનો કાયદો માતા અને બાળકના સ્વાસ્થ્ય અને સુખાકારી સુનિશ્ચિત કરે છે. મેટરનિટી લીવમાં વધારો આવકારદાયક જોગવાઈ છે. મેટરનિટી લાભ સુધારણાને પગલે મહિલાઓની રોજગારીને સુરક્ષા મળી છે. ઓફિસમાં ઘોડિયાઘરની ફરજિયાત જોગવાઈ પ્રશંસનીય છે.”
ભારત-UAE વર્ચ્યુઅલ સમિટમાં પ્રધાનમંત્રી શ્રી નરેન્દ્ર મોદીનું ઉદ્ઘાટન ભાષણ

યોર હાઈનેસ, મારા ભાઈ, આજની વર્ચ્યુઅલ સમિટમાં હાર્દિક સ્વાગત છે. સૌ પ્રથમ હું તમને જણાવી દઉં અને
બાંગ્લાદેશના રાષ્ટ્રપતિ સાથે પ્રધાનમંત્રીની મુલાકાત

પ્રધાનમંત્રી નરેન્દ્ર મોદીએ આજે બપોરે હૈદરાબાદ હાઉસ ખાતે બાંગ્લાદેશના રાષ્ટ્રપ્રપતિ આદરણીય શ્રીમાન મોહમ્મદ અબ્દુલ હામીદ સાથે મુલાકાત કરી હતી. આ મુલાકાત દરમિયાન બંને નેતાએ દ્વિપક્ષીય સંબંધોની ઉત્તમ સ્થિતિ અંગે ખૂબ જ સંતોષની લાગણી વ્યક્તિ કરી હતી. પ્રધાનમંત્રી શેખ હસીના તેમના પૂર્વનિર્ધારિત કાર્યોના કારણે પ્રત્યક્ષ મુલાકાતે ન આવી શક્યા હોવાથી તેમણે પાઠવેલો અભિનંદન સંદેશ દેશની મુલાકાતે આવેલા રાષ્ટ્રપતિએ પહોંચાડ્યો હતો. તેમણે પ્રધાનમંત્રીને તેમના દેશની મુલાકાત લેવા માટે બાંગ્લાદેશ સરકારનું આમંત્રણ પહોંચાડ્યું હતુ. આ આમંત્રણ સહર્ષ સ્વીકારવામાં આવ્યું હતુ. રાજદ્વારી ચેનલ દ્વારા મુલાકાતની તારીખો નક્કી કરવામાં આવશે તે અંગે બંને નેતાઓ સંમત થયા હતા. પ્રધાનમંત્રી મોદીએ નોંધ્યું હતું કે બાંગ્લાદેશની મુક્તિના યુદ્ધમાં બનેલા દ્વિપક્ષીય સંબંધો ભારત માટે સર્વાધિક પ્રાથમિકતાએ રહ્યા છે. છેલ્લા પાંચ વર્ષમાં, જમીનની સરહદના સીમાંકન જેવા પડતર રહેલા સંખ્યાબંધ જટીલ પ્રશ્નોના ઉકેલ માટે બંને દેશોએ શ્રેષ્ઠ પરિપક્વતા અને ધીરજ દાખવી છે. બંગબંધુ શેખ મુજીબુર રહેમાન (વર્ષ 2020)ની જન્મ શતાબ્દી અને 2021માં બાંગ્લાદેશની મુક્તિની 50મી વર્ષગાંઠની યોગ્ય ઉજવણીના સંયુક્ત પ્રયાસોના ભાગરૂપે, પ્રધાનમંત્રીએ ભારત અને બાંગ્લાદેશના વધતા જોડાણને નવા સ્તરે લઇ જવા પર ભાર મૂક્યો હતો. બાંગ્લાદેશના રાષ્ટ્રપતિ 30 મે 2019ના રોજ નવી ભારત સરકારના શપથવિધિ સમારંભમાં હાજરી આપવા માટે આવ્યા હતા. આ વિશિષ્ટ મહેમાને અગાઉ ડિસેમ્બર 2014માં ભારતની રાજકીય મુલાકાત અને માર્ચ 2018માં પ્રથમ આંતરરાષ્ટ્રીય સૌર ગઠબંધનની પ્રથમ બેઠક માટે સત્તાવાર મુલાકાત લીધી હતી.
ભારત અને બાંગ્લાદેશ વચ્ચે પરિક્ષેત્રોના હસ્તાંતરણ પછી બાંગ્લાદેશના પરિક્ષેત્ર અને કૂચબિહાર જિલ્લાના પુનર્વસવાટના પેકેજ તથા આંતરમાળખાને  સુધારવાને કેન્દ્રીય કેબિનેટની બહાલી

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રિય કેબિનેટે ભારત અને બાંગ્લાદેશ વચ્ચે પરિક્ષેત્રોના એકબીજાને હસ્તાંતરણ પછી બાંગ્લાદેશની પરિક્ષેત્ર અને કૂચબિહાર જિલ્લાના પુનર્વસવાટના પેકેજ અને આંતરમાળખાના સુધારાને મંજૂરી આપી છે. આ કાર્યની વિવિધ અંગભૂત બાબતોના અમલમાં કૂલ લગભગ રૂ. ૧૦૦૫.૯૯ કરોડનો નાણાકીય ખર્ચ થવાની ધારણા છે. આમાં કૂચબિહાર જિલ્લો તથા ભારતમાંના બાંગ્લાદેશી પરિક્ષેત્રોને (ભારતના પ્રદેશની અંદરનો બાંગ્લાદેશનો મુલક) મજબૂત કરવાના તથા આંતરમાળખાની સગવડો ઉભી કરવાના રૂ. ૮૯૮.૫૦ કરોડના સ્થાયી-ફિકસ્ડ ખર્ચનો સમાવેશ થાય છે. આ ઉપરાંત પુનર્વસવાટ માટે જેમાં વધઘટ થઈ શકે એવો રૂ.૧૦૭.૪૯ કરોડનો ખર્ચ થવાની સંભાવનાં છે. આ અંગેના પ્રત્યક્ષ ખર્ચનો આધાર ભારત પાછા ફરનારા કુટુંબોની સંખ્યા ઉપર રહેશે. આ પેકેજ વગેરેના તમામ કામોનો અમલ સંબંધિત રાજ્ય સરકાર અથવા એની એજન્સીઓ દ્વારા ૩ થી ૫વર્ષના સમયગાળામાં કરવામાં આવશે અને આ માટેનાં નાણાં કેન્દ્રીય ગૃહ મંત્રાલય રાજ્ય સરકારને અનુદાન સહાય – ગ્રાન્ટ-ઈન એઈડ તરીકે પૂરા પાડશે. ભારત અને બાંગ્લાદેશ વચ્ચે પરિક્ષેત્રોના હસ્તાંતરણ પછી, બાંગ્લાદેશી પરિક્ષેત્રો અને કૂચબિહાર જિલ્લા પુનર્વસવાટના પેકેજ અને આંતરમાળખાના સુધારાની કામગીરી પશ્ચિમ બંગાળની સરકાર તરફથી મળેલી બે દરખાસ્તો પછી હાથ ધરાઈ છે. પૂનર્વસવાટનાં પગલાં જેવા કે આંતરમાળખાના વિકાસ અને પુનર્વસવાટ માટેની સહાય વિભિન્ન વિસ્તારો અને લોકોના અંતરાય વિહોણા એકીકારણમાં મદદરૂપ બનશે.
મંત્રીમંડળે વિજયવાડા એરપોર્ટનેઆંતરરાષ્ટ્રીય એરપોર્ટ તરીકે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં આંધ્રપ્રદેશ પુનર્ગઠન કાયદા, 2014ની જોગવાઈઓ મુજબ, વિજયવાડાને આંતરરાષ્ટ્રીય એરપોર્ટ તરીકે જાહેર કરવા માટેની મંજૂરી આપી છે. આ દરખાસ્ત રાજ્યની રાજધાની સાથે જોડાણમાં વધારો કરશે. તે એર-ટ્રાવેલર્સને સ્પર્ધાત્મક દરે સેવાઓના વિવિધ વિકલ્પ પ્રદાન કરશે તથા આંતરરાષ્ટ્રીય પેસેન્જર્સ અને કાર્ગો ટ્રાફિક લાવવા આંધ્રપ્રદેશના સ્થાનિક/આંતરરાષ્ટ્રીય પ્રવાસન અને સામાજિક-આર્થિક વિકાસને પ્રોત્સાહન આપશે. પૃષ્ઠભૂમિ: આંતરરાષ્ટ્રીય એરપોર્ટ તરીકે એરપોર્ટની જાહેરાત ટ્રાફિકની સંભવિતતા અને ઇન્ટરનેશનલ ફ્લાઇટ્સની કામગીરી માટે એરલાઇન્સની માગ પર નિર્ભર છે. ઉપરાંત ગ્રાઉન્ડ લાઇટિંગ સુવિધાઓ, રાત્રે વિમાનની કામગીરી માટે ઇન્સ્ટ્રુમેન્ટ લેન્ડિંગ સિસ્ટમ, મધ્યમ ક્ષમતા ધરાવતા લાંબી રેન્જના વિમાનને સેવા આપવા રનવેની પર્યાપ્ત લંબાઈ કે વિમાનના સમકક્ષ પ્રકાર, ઇમિગ્રેશન, સ્વાસ્થ્ય અને એનિમલ એન્ડ પ્લાન્ટ ક્વારેન્ટાઇન સર્વિસીસ પણ આંતરરાષ્ટ્રીય કામગીરી માટે જરૂરી છે. આંતરરાષ્ટ્રીય એરપોર્ટ તરીકે વિજયવાડા એરપોર્ટની જાહેરાત આંધ્રપ્રદેશ પુનર્ગઠન કાયદા, 2014ની જોગવાઈઓ સાથે સુસંગત છે અને પેસેન્જર ટ્રાફિકમાં વૃદ્ધિ, એરલાઇન્સ અને આંધ્રપ્રદેશ સરકારની માગને ધ્યાનમાં રાખીને કરવામાં આવી છે. એરપોર્ટ્સ ઓથોરિટી ઓફ ઇન્ડિયાએ આંતરરાષ્ટ્રીય કામગીરીઓ માટે પર્યાપ્ત માળખાગત સુવિધાઓ અને સુલભતામાં અપગ્રેડેશન હાથ ધર્યું છે.
મંત્રીમંડળે આવકવેરા પર આર્થિક કરચોરી અટકાવવા અને બેવડા કરવેરાને નાબુદ કરવા ભારત અને ચીન પ્રાંતનાં હોંગ કોંગ સાથે વિશેષ વહીવટી તંત્ર વચ્ચેનાં કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ભારત અને ચીન પ્રાંતના હોંગ કોંગ વિશેષ વહીવટી તંત્ર (એચકેએસએઆર)વચ્ચેનાં આવકવેરા પર આર્થિક કરચોરી અટકાવવા અને બેવડા કરવેરાને નાબુદ કરવા અંગેના કરાર કરવા માટે મંજૂરી આપી હતી. આ કરારથી ભારત અને એચકેએસએઆર વચ્ચેનાં રોકાણ, ટેકનોલોજી અને પર્સોનલ બાબતોને વેગ આપશે, બેવડા કરબોજને નાબુદ કરશે અને બંને કરારબદ્ધ પક્ષો વચ્ચે માહિતીની આપ-લે પૂરી પાડશે. તેનાથી પારદર્શિતા વધશે અને કરચોરીને નાબુદ કરી શકાશે. પૂર્વભૂમિકા જ્યાં સુધી ભારતનો સવાલ છે ત્યાં સુધી કેન્દ્ર સરકારને આવક વેરા ધારા, 1961ની કલમ 90 અન્વયે કોઈ વિદેશી દેશ સાથે અથવા તો ખાસ પ્રાંત સાથે બેવડા આવક વેરા દૂર કરવા, કરચોરી દૂર કરવા માટે માહિતીની આપ-લે કરવા અથવા આવક વેરા ધારા, 1961 હેઠળ લાગુ થતાં આવક વેરાને દૂર કરવાની સત્તા છે. ભારતે અન્ય દેશો સાથે કરેલા કરારની માફક જ આ કરાર કરવામાં આવ્યો છે.
પ્રધાનમંત્રી મોદીએ વીજ ક્ષેત્રની સમીક્ષા કરવા બેઠક યોજી

પ્રધાનમંત્રી નરેન્દ્ર મોદીએ આજે વીજ ક્ષેત્ર પર વિશેષ બેઠક યોજી હતી, જેમાં કોવિડ-19ની આ ક્ષેત્ર પર થયેલી અસરની સમીક્ષા કરી હતી. તેમણે વીજ ક્ષેત્રમાં ટકાઉપણું, મજબૂતી અને કાર્યદક્ષતા વધારવા વિવિધ લાંબા ગાળાનાં સુધારા પર ચર્ચાવિચારણા પણ કરી હતી. આ ચર્ચામાં વેપારવાણિજ્યને સરળ કરવા સાથે સંબંધિત પગલાં, નવીનીકરણ ઊર્જાને વેગ આપવો, કોલસાના પુરવઠામાં લવચિકતા, સરકારી-ખાનગી ભાગીદારીની ભૂમિકા અને વીજ ક્ષેત્રમાં રોકાણને પ્રોત્સાહન આપવા સાથે સંબંધિત પગલાં અંગેના મુદ્દા સામેલ હતા. પ્રધાનમંત્રીએ અર્થતંત્રને વેગ આપવા વીજ ક્ષેત્રની મહત્ત્વપૂર્ણ ભૂમિકા પર ભાર મૂક્યો હતો. ખાનગી રોકાણને આકર્ષવા માટે કોન્ટ્રાક્ટને અસરકારક રીતે લાગુ કરવાની જરૂરિયાતના મુદ્દા પર પણ ચર્ચા થઈ હતી. તેમણે ગ્રાહકને કેન્દ્રમાં રાખવાના મહત્ત્વપૂર્ણ ભાર મૂક્યો હતો તથા 24
પ્રધાનમંત્રીએ કેનેડાની સંસદની ચૂંટણીમાં જીતવા બદલ શ્રી જસ્ટીન ટ્રૂડૂને અભિનંદન પાઠવ્યા

પ્રધાનમંત્રીશ્રી નરેન્દ્ર મોદીએ કેનેડાની સંસદીય ચૂંટણીમાં વિજય મેળવવા બદલ શ્રી જસ્ટિન ટ્રુડૂને અભિનંદન પાઠવ્યા છે. પ્રધાનમંત્રીએ કહ્યું – કેનેડામાં સંસદીય ચૂંટણીમાં વિજય મેળવવા બદલ શ્રી જસ્ટિન ટ્રુડૂને અભિનંદન, કેનેડા સાથેના નજીકના સંબંધોને અમે ઉચ્ચ પ્રાથમિકતા આપીએ છીએ. આપણા વચ્ચે જનતંત્ર અને જીવંત પ્રવાસી ભારતીય સમુદાયની સમગ્રતાના મજબૂત સંબંધ છે. મારી એપ્રિલ 2015ની કેનેડા યાત્રા અને તમારી સાથેની બેઠક અંગે શ્રેષ્ઠ સ્મરણો રહેલા છે.
પ્રધાનમંત્રીએ ન્યુયોર્ક શહેરમાં થયેલા અતંકવાદી હુમલાની નિંદા કરી

પ્રધાનમંત્રી શ્રી નરેન્દ્ર મોદીએ ન્યુયોર્ક શહેરમાં થયેલા આતંકવાદી હુમલાની નિંદા કરી છે. પ્રધાનમંત્રીએ કહ્યું, “ન્યુયોર્ક શહેરમાં થયેલા આતંકવાદી હુમલાની ઘોર નિંદા કરૂ છુ, મારી સંવેદનાં મૃતકોનાં પરિવારજનો સાથે છે અને ઇજાગ્રસ્ત લોકો ઝડપથી સ્વસ્થ થાય એવી પ્રાર્થના.”
મંત્રીમંડળે જૈવ ચિકિત્સા સંશોધન કારકિર્દી કાર્યક્રમને વધુ પાંચ વર્ષ સુધી જાળવી રાખવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે જૈવ ચિકિત્સા સંશોધન કારકિર્દી કાર્યક્રમ (બીઆરસીપી) અને વેલકમ ટ્રસ્ટ (ડબલ્યુટી)/ડીબીટી ભારત જોડાણને તેનાં શરૂઆતનાં 10 વર્ષનાં ગાળા (2008-09 થી 2018-19 સુધી)થી વધારીને નવા પંચવર્ષીય તબક્કા (2019-20 થી 2023-24 સુધી) પણ ચાલુ રાખવાની મંજૂરી આપી દીધી છે. બીજી તરફ, બાયો ટેકનોલોજી વિભાગ (ડીબીટી)એ પોતાની પ્રતિબદ્ધતા ડબલ્યુટીની સરખામણીમાં બેગણી વધારી દીધી છે. આ નિર્ણયથી રૂ. 1092 કરોડનો કુલ નાણાકીય બોજ પડશે, જેમાં ડીબીટી અને ડબલ્યુટી અનુક્રમે રૂ. 728 કરોડ અને રૂ. 364 કરોડનું યોગદાન કરશે. આ કાર્યક્રમે 1:1ની ભાગીદારીમાં પોતાનાં 10 વર્ષીય નાણાકીય પોષણ દરમિયાન ભારતમાં અત્યાધુનિક જૈવ ચિકિત્સા સંશોધનમાં ઉચ્ચતમ વૈશ્વિક માપદંડો ધરાવતી પ્રતિભાઓનાં સર્જન અને શિક્ષણ સાથે સંબંધિત પોતાનાં ઉદ્દેશો પૂર્ણ કરી લીધા છે, જેનાં ફળસ્વરૂપે સામાજિક જરૂરિયાતો પૂર્ણ કરવા માટે મહત્ત્વપૂર્ણ વૈજ્ઞાનિક ઉપલબ્ધિઓ અને અનુપ્રયોગ સંભવ થયા છે. બીઆરસીપીથી વિદેશમાં કામ કરતાં શ્રેષ્ઠ ભારતીય વૈજ્ઞાનિકોને સ્વદેશ પરત ફરવાનું આકર્ષક બનાવવામાં આવ્યું છે. આ સાથે જ બીઆરસીપીને પગલે ભારતમાં ઘણાં સ્થળો પર એવા કેન્દ્રોની સંખ્યા વધી ગઈ છે, જ્યાં વૈશ્વિક સ્તરના જૈવ ચિકિત્સા સંશોધન કરવામાં આવે છે. આ કાર્યક્રમનાં વિસ્તરણનાં તબક્કા દરમિયાન આ ક્ષમતાને વધારીને આગળ ચાલુ રાખવામાં આવશે અને તેની સાથે જ ભારતમાં સ્વાસ્થ્ય સંબંધિત મહત્વપૂર્ણ પડકારોનો સામનો કરવા માટે નૈદાનિક સંશોધન અને કાર્યને પણ સુદ્રઢ કરવામાં આવશે. ભારત સરકારનાં સંવર્ધિત હિસ્સા સાથે આ કાર્યક્રમને ચાલુ રાખવો અત્યંત મહત્વપૂર્ણ છે, કારણ કે તો જ અપેક્ષિત પરિણામ પ્રાપ્ત થશે.
પ્રધાનમંત્રીની પ્રગતિ મારફતે બેઠક

પ્રધાનમંત્રી શ્રી નરેન્દ્ર મોદીએ અતિ-સક્રિય શાસન અને સમયસર અમલીકરણ માટે આજે આઇસીટી-આધારિત, મલ્ટિ-મોડલ પ્લેટફોર્મ પ્રગતિ મારફતે તેમની 21મી બેઠકની અધ્યક્ષતા કરી હતી. પ્રગતિની 21મી બેઠકમાં કુલ રૂ. 8.79 કરોડનું રોકાણ ધરાવતાં 183 પ્રોજેક્ટ્સની સમીક્ષા થઈ હતી. 17 ક્ષેત્રોમાં જાહેર ફરિયાદોનાં નિવારણની પણ સમીક્ષા થઈ હતી. આજે પ્રધાનમંત્રીએ 21મી બેઠકમાં પેટન્ટ અને ટ્રેડમાર્ક સાથે સંબંધિત ફરિયાદોનાં સંચાલન અને નિવારણ માટે પ્રગતિની સમીક્ષા કરી હતી. તેમણે કામગીરીમાં સુધારો નોંધ્યો હતો, પેટન્ટ અને ટ્રેડમાર્ક અરજીની પ્રક્રિયાને વધુ ઝડપી બનાવવા કામ કરવા સંબંધિત અધિકારીઓને જણાવ્યું હતું. અધિકારીઓએ પેટન્ટ અને ટ્રેડમાર્કની ગ્રાન્ટને ઝડપી બનાવવા લીધેલા પગલાં સમજાવ્યાં હતાં, જેમાં મેનપાવરમાં થયેલો વધારો સામેલ છે. પ્રધાનમંત્રીએ પ્રક્રિયાને સરળ અને અસરકારક બનાવવા ઉપલબ્ધ લેટેસ્ટ ટેકનોલોજીનાં ઉપયોગ અને આ સંબંધમાં વૈશ્વિક ધારાધોરણો અપનાવવાનાં મહત્ત્વ પર ભાર મૂક્યો હતો. પ્રધાનમંત્રીએ રેલવે, રોડ, પાવર અને ઓઇલ પાઇપલાઇન અને હેલ્થ સેક્ટરમાં રૂ. 56,000 કરોડનાં મૂલ્યનાં નવ મહત્ત્વપૂર્ણ માળખાગત પ્રોજેક્ટ્સમાં થયેલી પ્રગતિની સમીક્ષા કરી હતી, જે ઉત્તરપ્રદેશ, મધ્યપ્રદેશ, ગુજરાત, હરિયાણા, રાજસ્થાન, મહારાષ્ટ્ર, ઉત્તરાખંડ, પંજાબ, પશ્ચિમ બંગાળ, કર્ણાટક, તમિલનાડુ, આંધ્રપ્રદેશ, બિહાર, ઓડિશા, તેલંગાણા અને કેરળ જેવા રાજ્યોમાં નિર્માણાધિન છે. આજે સમીક્ષા થયેલા પ્રોજેક્ટ્સમાં દિલ્હી મુંબઈ ઇન્ડસ્ટ્રિઅલ કોરિડોર તથા આંધ્રપ્રદેશમાં મંગલગિરીમાં, પશ્ચિમ બંગાળમાં કલ્યાણી, મહારાષ્ટ્રમાં નાગપુર અને ઉત્તરપ્રદેશમાં ગોરખપુરમાં ચાર નવી એમ્સનું નિર્માણ સામેલ હતાં. પ્રધાનમંત્રીએ સ્માર્ટ સિટીઝ મિશનની પ્રગતિની પણ સમીક્ષા કરી હતી. તેમણે ચેલેન્જ રુટમાં શહેરોની સહભાગી થવાની કામગીરીને બિરદાવી હતી. તેમણે કહ્યું હતું કે, દરેક સામે હવે એ ચેલેન્જ છે કે ઓળખ કરાયેલા 90 શહેરોમાં ઉચ્ચ ગુણવત્તા સાથે કામનો અમલ અને ઝડપથી પૂર્ણ થવાની સુનિશ્ચિતતા કરે. વન અધિકારોના કાયદાની પ્રગતિ કરતાં પ્રધાનમંત્રીએ વનવાસી સમુદાયોનાં અધિકારોને નક્કી કરવા અને ઝડપથી દાવાની પતાવટ કરવા સ્પેસ ટેકનોલોજીનાં ઉપયોગનાં મહત્ત્વ પર ભાર મૂક્યો હતો. પ્રધાનમંત્રીએ જણાવ્યું હતું કે, જીએસટી સાથે સંબંધિત આશંકાઓ ખોટી પુરવાર થઈ છે અને તેનો સરળતાપૂર્વક અમલ થઈ રહ્યો છે. તેમણે તમામ મુખ્ય સચિવોને જીએસટી હેઠળ નોંધણી વધારવાનાં પ્રયાસોને વેગ આપવા અને એક મહિનાની અંદર આ સંબંધમાં મોટો વધારો હાંસલ કરવા જણાવ્યું હતું. ગવર્મેન્ટ ઇ-માર્કેટપ્લેસ (જીઇએમ) પર તેમણે કહ્યું હતું કે, પોર્ટલથી પારદર્શકતા વધી છે અને નકામાં ખર્ચમાં ઘટાડો થયો છે. તેમણે તમામ રાજ્યોનાં મુખ્ય સચિવોને સરકારી પ્રક્રિયાઓમાં જીઇએમને પ્રાથમિકતા આપવા જણાવ્યું હતું.
મંત્રીમંડળે ચાર ફાર્માસ્યુટિકલ્સ સરકારી સાહસોની વધારાની જમીનનું વેચાણ જરૂરિયાતને આધારે કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે હિંદુસ્તાન એન્ટિબાયોટિક્સ લિમિટેડ (એચએએલ), ઇન્ડિયન ડ્રગ્સ એન્ડ ફાર્માસ્યુટિકલ્સ લિમિટેડ (આઇડીપીએલ), રાજસ્થાન ડ્રગ્સ એન્ડ ફાર્માસ્યુટિકલ્સ લિમિટેડ (આરડીપીએલ) અને બેંગાલ કેમિકલ્સ એન્ડ ફાર્માસ્યુટિકલ્સ લિમિટેડ (બીસીપીએલ)ની વધારાની જમીનનું જ્યારે જરૂર જણાય ત્યારે વેચાણ કરવાની મંજૂરી આપી છે, જેથી આ કંપનીઓની બાકી નીકળતી જવાબદારીઓ અદા કરી શકાય. આ રીતે શ્રેષ્ઠ રાષ્ટ્રીય હિતમાં રાષ્ટ્રીય અસ્કયામતોનો ઉપયોગ થશે. આ વેચાણ સરકારી સંસ્થાઓને ખુલ્લી સ્પર્ધાત્મક બિડ મારફતે થશે અને બાકીની જવાબદારીઓ વેચાણની આવકમાંથી પૂરી કરવામાં આવશે. સરકારી ક્ષેત્રના આ સાહસોમાં સ્વૈચ્છિક નિવૃત્તિ યોજના (વીઆરએસ)/સ્વૈચ્છિક વિચ્છેદક યોજના (વીએસએસ)નો અમલ પણ થશે. જમીનના બાકીના ભાગનું વ્યવસ્થાપન રોકાણ અને સરકારી અસ્કયામત વ્યવસ્થાપન વિભાગ (ડીઆઇપીએએમ) અને સરકારી ઉદ્યોગસાહસ વિભાગ (ડીપીઇ)ની માર્ગદર્શિકા મુજબ થશે. જવાબદારીઓ પૂર્ણ કર્યા પછી આઇડીપીએલ અને આરડીપીએલ બંધ કરવાના પગલાં લેવામાં આવશે. એચએએલ અને બીસીપીએલ માટે વ્યૂહાત્મક વેચાણનો વિકલ્પ ચકાસવામાં આવશે. આ સાહસો માટે વહીવટી વિભાગ ફાર્માસ્યુટિકલ્સ વિભાગ નિશ્ચિત સમયમર્યાદામાં ફોલો-અપ કામગીરી હાથ ધરશે.
પ્રધાનમંત્રીએ મુસ્લિમ સમુદાયને રમજાનની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રમજાનના અવસર પર મુસ્લિમ સમુદાયના લોકોને શુભેચ્છા પાઠવી છે. તેમણે કહ્યું કે “રમઝાનનો પવિત્ર મહિનો શરૂ થતા, હું મુસ્લિમ સમુદાયના લોકોને શુભેચ્છા પાઠવું છું. રમજાનનો પવિત્ર મહિનો આપણા સમાજમાં ભાઈચારા અને સૌહાર્દની ભાવનાને મજબૂત કરશે.”
પ્રધાનમંત્રી અને અમેરિકાનાં રાષ્ટ્રપ્રમુખ ડોનાલ્ડ જે ટ્રમ્પે એકબીજાને નવા વર્ષની શુભેચ્છા આપી

પ્રધાનમંત્રી શ્રી નરેન્દ્ર મોદી અને અમેરિકાનાં રાષ્ટ્રપ્રમુખ ડોનાલ્ડ જે ટ્રમ્પે ગઈ કાલે સાંજે ટેલીફોનિક વાતચીતમાં એકબીજાને નવા વર્ષની શુભેચ્છા પાઠવી હતી. તેમણે વર્ષ 2018માં ભારત અને અમેરિકા વચ્ચે વ્યૂહાત્મક ભાગીદારીની પ્રગતિ પર સંતોષ વ્યક્ત કર્યો હતો. તેમણે નવી 2+2 સંવાદ વ્યવસ્થા તથા ભારત, અમેરિકા અને જાપાન વચ્ચે ત્રિપક્ષીય શિખર સંમેલનની પ્રશંસા કરી હતી. બંને નેતાઓએ સંરક્ષણ, આતંકવાદનો વિરોધ તથા ઉર્જા ક્ષેત્રમાં મજબૂત થઈ રહેલા દ્વિપક્ષીય સંબંધો તેમજ પ્રાદેશિક અને આંતરરાષ્ટ્રીય મુદ્દાઓ પર સંકલન પ્રત્યે સકારાત્મક નોંધ લીધી હતી. તેમણે વર્ષ 2019માં ભારત-અમેરિકા વચ્ચેનાં દ્વિપક્ષીય સંબંધોને વધુ મજબૂત કરવા સંયુક્તપણે કામ કરવા સંમતિ વ્યક્ત કરી હતી.
પ્રધાનમંત્રી રાષ્ટ્રીય દિવસ કાર્યક્રમમાં સહભાગી થયા

પ્રધાનમંત્રી શ્રી નરેન્દ્ર મોદી બાંગ્લાદેશની તેમની બે દિવસીય મુલાકાત દરમિયાન બાંગ્લાદેશની આઝાદીની સુવર્ણ જયંતિ કાર્યક્રમમાં ગેસ્ટ ઓફ ઑનર તરીકે ઉપસ્થિત રહ્યાં હતાં. આ પ્રસંગે બાંગ્લાદેશના રાષ્ટ્રપતિ મહામહિમ શ્રી મુહમ્મદ અબ્દુલ હામિદ, બાંગ્લાદેશના પ્રધાનમંત્રી મહામહિમ શેખ હસીના, શેખ મુજીબુર રહમાનની નાની પુત્રી શેખ રેહાના, મુજીબ બોરશોની ઉજવણી માટે રાષ્ટ્રીય અમલીકરણ સમિતિના મુખ્ય સંજોક નાસીર ચૌધરી અને અન્ય મહાનુભાવો સામેલ થયા હતા. આ કાર્યક્રમ રાષ્ટ્રીય પરેડ ચોક, તેજગાંવમાં યોજાયો હતો. આ વર્ષને બાંગ્લાદેશના રાષ્ટ્રપતિ બંગબંધુ શેખ મુજીબુર રહમાનની જન્મશતાબ્દી વર્ષ તરીકે પણ ઉજવવામાં આવી રહ્યું છે. કાર્યક્રમની શરૂઆતમાં પવિત્ર ધર્મગ્રંથો કુરાન, ભગવદગીતા, ત્રિપિટિકા અને બાઇબલના અવતરણો સાથે થઈ હતી. “ધ એટર્નલ મુજીબ” (અમર મુજીબ) નામનો એક વીડિયો રજૂ થયો હતો અને પછી બાંગ્લાદેશની આઝાદીની સુવર્ણ જયંતિનો લોકો જાહેર થયો હતો. આ પ્રસંગે ઉજવણી કરવા માટે વિષયોચિત ગીત પણ રજૂ થયું હતું. “ધ એટર્નલ મુજીબ” થીમ પર એક એનિમેશન વીડિયો પણ કાર્યક્રમમાં રજૂ થયો હતો. બાંગ્લાદેશના સૈન્ય દળોએ બાંગ્લાદેશના રાષ્ટ્રનિર્માણમાં સૈન્ય દળોની ભૂમિકા વિશે પણ પ્રસ્તુતિ આપી હતી. આ પ્રસંગે ડો. કમલ અબ્દુલ નાસીર ચૌધરીએ આવકાર પ્રવચન આપ્યું હતું. તેમણે પ્રધાનમંત્રી નરેન્દ્ર મોદી અને વર્ષ 1971માં બાંગ્લાદેશના મુક્તિસંગ્રામમાં સીધા સહભાગી થયેલા ભારતીય સૈન્ય દળોના પીઢ સૈનિકોને આવકાર આપ્યો હતો. આ પ્રસંગે વિવિધ દેશના પ્રમુખો, સરકારના વડાઓ અને પ્રતિષ્ઠિત મહાનુભાવોના અભિનંદનના સંદેશા પણ દર્શાવવામાં આવ્યાં હતાં. આ પ્રસંગે પ્રધાનમંત્રી નરેન્દ્ર મોદીએ પ્રધાનમંત્રી શેખ હસીનાની સાથે શેખ મુજીબુર રહમાનની સૌથી નાની પુત્રી શેખ રેહાનાને મરણોપરાંત ગાંધી શાંતિ પુરસ્કાર 2020 સુપરત કર્યો હતો. આ પુરસ્કાર શેખ મુજીબુર રહમાનના અહિંસા અને અન્ય ગાંધીવાદી પદ્ધતિઓ દ્વારા સામાજિક, આર્થિક અને રાજકીય પરિવર્તન લાવવા માટેના ઉત્કૃષ્ટ પ્રદાન બદલ એનાયત કરવામાં આવ્યું છે. આ પ્રસંગે પ્રધાનમંત્રી નરેન્દ્ર મોદીએ સંબોધન કર્યું હતું, જેમાં તેમણે તમામ મહાનુભાવોનો આભાર માન્યો હતો. આ પ્રસંગની મહત્તા વિશે વાત કરી હતી અને બંને દેશો વચ્ચેના દ્વિપક્ષીય સંબંધના વિવિધ પાસાં વિશે જાણકારી આપી હતી. તેમના સંબોધન પછી શેખ રેહાનાએ પ્રધાનમંત્રી શ્રી નરેન્દ્ર મોદીને ‘એટર્નલ મુજીબ મેમેન્ટો’ એનાયત કર્યો હતો. અહીં બાંગ્લાદેશના રાષ્ટ્રપતિ શ્રી મુહમ્મદ અબ્દુલ હામિદે સંબોધન કરીને ભારતના પ્રધાનમંત્રી અને ભારતીયોનો આભાર માન્યો હતો તેમજ વર્ષ 1971માં બાંગ્લાદેશના મુક્તિસંગ્રામમાં ભારતની ભૂમિકા અને એના પ્રયાસોની પ્રશંસા કરી હતી. પ્રધાનમંત્રી શેખ હસીનાએ તેમના સંબોધનમાં કોવિડ-19 રોગચાળા વચ્ચે પણ આ કાર્યક્રમમાં પ્રત્યક્ષ હાજર રહેવા બદલ ભારતીય પ્રધાનમંત્રી નરેન્દ્ર મોદીનો હૃદયપૂર્વક આભાર માન્યો હતો. તેમણે બાંગ્લાદેશની આઝાદી પછી અત્યાર સુધીના ગાળા દરમિયાન ભારત સરકારના સાથસહકારને બિરદાવ્યો હતો. કાર્યક્રમના ઔપચારિક ભાગમાં સાંસ્કૃતિક કાર્યક્રમો પ્રસ્તુત થયા હતા. પ્રસિદ્ધ હિંદુસ્તાની શાસ્ત્રીય ગાયક પંડિત અજોય ચક્રવર્તીએ બંગબંધુને સમર્પિત કરેલા રાગ સાથે મહાનુભાવો અને દર્શકોને મંત્રમુગ્ધ કરી દીધા હતા. એ આર રેહમાનની કર્ણપ્રિય રજૂઆતે લોકોના હૃદય જીતી લીધા હતા. સાંસ્કૃતિક કાર્યક્રમ સંગીત, નૃત્ય અને નાટય પ્રસ્તુતિઓ સાથે સંપન્ન થયો હતો.
પ્રધાનમંત્રીએ ગબ્બર તીર્થલ ખાતે મહા આરતીમાં હાજરી આપી

પ્રધાનમંત્રી શ્રી નરેન્દ્ર મોદીએ નવરાત્રીના શુભ અવસર પર ગબ્બર તીર્થલ ખાતે મહા આરતીમાં હાજરી આપી હતી. શ્રી મોદીએ અંબાજી મંદિરમાં પણ દર્શન અને પૂજા કરી હતી, જે ગુજરાતની 51 શક્તિપીઠોમાંથી એક છે જે ગબ્બર તીર્થલની નજીક સ્થિત છે. મંદિરના આચાર્યો દ્વારા મહા આરતી કરવામાં આવી હતી અને લેસર લાઇટની મદદથી માઉન્ટ આબુ પર્વતમાળાની ટેકરીઓ પર મા દુર્ગાની વિશાળ તસવીર પ્રક્ષેપિત કરવામાં આવી હતી. પ્રધાનમંત્રીએ સુવિધાઓ સુધારવા માટે મંદિરના અધિકારીઓ સાથે પણ વાતચીત કરી હતી. પ્રધાનમંત્રીએ મા દુર્ગાની પ્રાર્થના કર્યા પછી તેમના બે દિવસીય ગુજરાત પ્રવાસનું સમાપન કર્યું. પ્રધાનમંત્રીની સાથે ગુજરાતના મુખ્યમંત્રી શ્રી ભૂપેન્દ્ર પટેલ અને કેન્દ્રીય રેલવે મંત્રી શ્રી અશ્વિની વૈષ્ણવ સહિત અન્ય લોકો પણ હતા.
શૈક્ષણિક લાયકાતને પરસ્પર માન્યતા માટે ભારત અને ફ્રાન્સ વચ્ચે થયેલા કરાર પર હસ્તાક્ષરને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ પદ હેઠળ મળેલી કેબિનેટે ભારત અને ફ્રાન્સ વચ્ચે શૈક્ષણિક લાયકાતને પરસ્પર માન્યતા આપવા માટે થયેલા કરાર પર હસ્તાક્ષરને મંજૂરી આપી હતી. આ ઉપરાંત વિદ્યાર્થીઓ દ્વારા થતાં અભ્યાસના સમયગાળાને અને બંને દેશની શૈક્ષણિક સંસ્થાઓને માન્યતા માટેના કરારને પણ મંજૂર કરાયા હતા. ફ્રાન્સના પ્રમુખની આગામી ભારત યાત્રા દરમિયાન આ કરાર પર હસ્તાક્ષર થાય તેવી સંભાવના છે. ભારત અને ફ્રાન્સ વચ્ચેના શૈક્ષણિક સંબધો આ કરારને કારણે મજબૂત બનશે અને બંને દેશ વચ્ચેના શૈક્ષણિક સંબધો લાંબા સમય સુધી ચાલે તે માટે વેગ મળશે. બંને દેશના વિદ્યાર્થી એકબીજાના દેશમાં અભ્યાસ જારી રાખી શકે તે માટેની શક્યતા અને વિદ્યાર્થીઓનો ઉત્સાહ વધારવામાં આ કરાર મહત્વની ભૂમિકા અદા કરશે. આ ઉપરાંત આ અનોખા સહકાર અને ભાગીદારીથી સંશોધન પ્રવૃત્તિ દ્વારા ઉચ્ચ શિક્ષણને પણ વેગ મળશે અને તે ભારતમાં ગુણવત્તાસભર શિક્ષણમાં સુધારો કરશે.
પ્રધાનમંત્રીએ એક લેખ શેર કર્યો કે કેવી રીતે ભારત આપણા રાષ્ટ્રનું નિર્માણ કરનારા મહાન લોકોને યાદ કરે છે

પ્રધાનમંત્રી શ્રી નરેન્દ્ર મોદીએ નમો એપની વિકાસ યાત્રા વિભાગનો એક લેખ શેર કર્યો છે જેમાં ભારત આપણા રાષ્ટ્રનું નિર્માણ કરનારા મહાન લોકોને કેવી રીતે યાદ કરે છે તેની ઝલક આપે છે. પ્રધાનમંત્રીએ ટ્વિટ કર્યું; "આ વર્ષે આપણે આઝાદી કા અમૃત મહોત્સવને ચિહ્નિત કરીએ છીએ, જે આપણા સ્વાતંત્ર્ય સેનાનીઓને શ્રદ્ધાંજલિ આપવાનો પ્રસંગ છે. નમો એપના વિકાસ યાત્રા વિભાગ પરનો આ લેખ તમને એક ઝલક આપે છે કે ભારત આપણા રાષ્ટ્રનું નિર્માણ કરનારા મહાન લોકોને કેવી રીતે યાદ કરી રહ્યું છે. #8